Behgjet Pacolli

Behgjet Pacolli lindi më 30 gusht 1951 në Marec, Prishtinë, është politikan dhe biznesmen shqiptar, ai ka shtetësinë zvicrane dhe kosovare. Behgjet Pacolli është i biri i Isa Pacolli dhe Nazmije Pacolli. Behgjet Pacolli është i martuar dhe është baba i një djali dhe tri vajzave. Pas shkollës fillore dhe të mesme Pacolli kaloi në Prishtinë që të vazhdoj shkollimin e tij. Në katër vite ai përfundoi nivelin e Gjimnazit dhe Pedagogjisë. Në vitin 1970 Pacolli shkoi në Hamburg ku ai arriti të Diplomoj në Ekonomi – Marketing dhe Menaxhim.

Në vitin 1974 Pacolli përfundoi shërbimin ushtarak. Më 1976, pas një përvoje pune të shkurtër në Kosovë, Behgjet Pacolli shkoi nga Kosova që të punoj si menaxher për Kompaninë e njohur botërore Peter Zimmer. Ishte aty ku ai arriti rezultate të mëdha, që i hapi rrugë për sfida të reja. Prej 1977 deri me 1990 Pacolli në Zvicër ka punuar në Interplastica Engineering si menaxher i lartë. Gjatë kësaj periudhe, Behgjet Pacolli i zbuloi mundësitë e biznesit në Bashkimin Sovjetik. Në fakt, ai arriti suksesin më të madh në realizimin e qëllimeve të tij. Në vetëm 13 vite përmes kompanisë të cilën ai e drejtonte, Interplastica Engineering, ai realizoi një sukses të pamasë. Me 1982, Z. Behgjet Pacolli specializoi në Marketing dhe Menaxhim në Cyrih.

Në vitin 1990, në një marrëveshje paqësore me shokun dhe ish shefin e tij Max Gygax, Pacolli la Interplastikën që të krijoj Mabetex Project Management. Më vonë e njohur si Mabetex Group. Behgjet Pacolli është Kryetar dhe CEO i Mabetex Group, një kompani që si aktivitet themelor ka studimin, planifikimin, projektimin dhe ndërtimtarinë globale. Mabetexi ka përfaqësi në 19 shtete të botës. Behgjet Pacolli si udhëheqës i Mabetex Group, ka arritur suksese të mëdha të cilat mund të konsiderohen si arritje historike.

Vetëm disa shembuj:
 * Rindërtimin e qytetit Verior, Yakutsk kryeqyteti i Yakutsk (1991 – 2001)
 * Renovimin komplet të ish Parlamentit të Federatës Ruse, pas bombardimit, në Moskë (Shtator 1993 – Qershor 1994)
 * Rindërtimin komplet të Ndërtesës Dhomës së Lartë të Parlamentit rus dhe ndërtesës së Parlamentit, Duma Shtetërore (Shtator 1993 – deri në fund të 1994)
 * Hotelin e Parë Luksoz në epokën e re Ruse, Swiss Diamond Hotel Moscow (1995 - 1997)
 * Kompleksin e ndërtesave Historike, Kremlin, (1995 – 1996) - (projekt i shpërblyer)
 * Studimin dhe projektimin për renovimin e teatrit La Fenice pas djegies, Venedik Itali (1995 - 1997)
 * Ndërtimin e qendrave kryesore qeveritare të kryeqytetit të ri të Kazakistan-it - Astana
 * Pallatin Presidencial “Akkorda” (projekt i shpërblyer)
 * Ndërtimin e shumë qendrave Spitalore - Universitare - Sportive
 * Studimin dhe ndërtimin e ndërtesës së Komunës në Tashkent, Uzbekistan (projekt i shpërblyer)
 * Qendra Spitalore duke filluar në Kuba, Finlandë, Rusi, Kazakistan, Uzbekistan, Egjipt etj...

Aktivitete të tjera
- Ndihmën humanitare në kampin e refugjatëve në Mal të Zi dhe në Kukës si dhe ndihmën e koordinuar në Kosovë pas mbarimit të luftës.

Përveç kësaj, Z. Pacolli ka kontribuar edhe në:


 * Ndërtimin dhe furnizimin komplet (5.1 milion euro) të Universitetit Amerikan në Prishtinë, Rochester Institute of Technolgoy.
 * Në vitin 2004 Behgjet Pacolli bëri të mundur lirimin e tre punëtorëve të OKB të marrur peng nëAfghanistan (Shqipe Hebibi, Annette Flannigan dhe Angelitoo Nayan)
 * Në vitin 2006 Behgjet Pacolli ndihmoi lirimin e gazetarit Italian Gabriele Torsello I cili ishte kidnapuar në Afghanistan..
 * Kontribuoi në zgjerimin e ndërtesës për STUDIME HUMANITARE, Universiteti i Prishtinës.
 * Restaurimin e monumentit të shekullit të 14, Ramadania në Prishtinë.


 * Vazhdimisht kontribuon në mbështetjen dhe financimin e studentëve në Kosovë dhe jashtë Kosovës, vazhdimisht mbështet familjet ekonomikisht të rrezikuara në Kosovë, ka mbështetur fëmijët e hendikepuar në Kosovë dhe jashtë saj.

Fondacionet e Behgjet Pacollit
 * Fondacioni Humanitar “Behgjet Pacolli”
 * Fork (Fondacioni për Organizimin dhe Ristrukturimin e Kosovës)
 * Fondacioni Ibrahim Kodra
 * Fondacioni SEED (Fondacioni për zhvillim ekonomik të Evropës Juglindore) financim dhe mbështetje për Konferencat Ndërkombëtare dhe Logjistikë
 * AKR – Aleanca Kosova e Re, Organizata për lobim (Alliance For New Kosovo) në Washington D.C. Deri 2007 veproi për lobim për pavarësinë e Kosovës.
 * Anëtar i përhershëm i Councillors udhëhequr nga Dr. Henry Kissinger, të Center For Strategic International Studies CSIS

Behgjet Pacolli, në fund të vitit 2006 me një grup profesorësh dhe intelektualësh të rinj themeloi partinë politike AKR (Aleanca Kosova e Re). AKR është parti e Parlamentit në Kosovë. Aktualisht ka 13 deputet dhe është partia më e madhe opozitare në Kosovë, me karakter konstruktiv. AKR-ja është kundër dhunës dhe kundër nacionalizmit, për një Kosovë të inkuadruar në rajon që aspiron në integrimet euro atlantike. Programi i kësaj partie sjell freski, si nga aspekti i rregullimit demokratik të shtetit po ashtu edhe aplikimit të proceseve së Ekonomisë së re. Parti që në rend të parë të programit e vënë zhvillimin ekonomik, tolerancën, multietnicitetin dhe lufton papunësinë, mos transparencën dhe korrupsionin. AKR është parti liberale që ka për synim lëvizje të lirë të njerëzve, mallrave, ideve dhe kapitalit.